
Dessverre måtte denne historien settes sammen av Arizona Highway Patrol, siden "motortrimmeren" ikke 


�


overlevde testen. 


Historien er som følger: Politiet ble tilkalt til et åsted der det virket som om det hadde skjedd en flyulykke. Hvis en skulle dømme av haugen med metallbiter nedenfor en fjellvegg var det snakk om en ulykke med et lite privatfly.  Det viste seg imidlertid å være restene av en 1967 modell Chevrolet Impala. (Bildet til venstre.)


Etter en god del rettsmedisinske undersøkelser og detektivarbeid hadde politiet til slutt funnet alle delene i puslespillet. 





�


 


Eieren av Impalaen hadde fått fatt på en rakettmotor med fast brennstoff av en type som brukes til å hjelpe tungt lastede militærfly, for eksempel av typen Hercules, til å lette på korte rullebaner. (Bildet til venstre.)


Denne rakettmotoren hadde han festet til taket på bilen og reist til en lang rett strekning på motorveien. Så fyrte han av rakettmotoren. 


Politiet regnet ut at han gjorde dette omtrent seks kilometer fra stedet der han krasjet.  Dette kunne de finne ut på grunnlag av brennmerker fra rakettmotoren på asfalten. I følge US Air Force vil en slik rakettmotor få full effekt etter ca. fem sekunder, og gi Impalaen en fart på rundt 550 km/t. Rakettmotoren vil så fortsette å brenne i ytterligere 25 sekunder. Bilføreren, som på dette tidspunktet er pilot, vil oppleve G-krefter som vanligvis er forbeholdet F-16 piloter - og hadde sannsynligvis svimt av.


Før han svimte av hadde han imidlertid klart å holde bilen på vegen i ca. 4 kilometer, og bremset. Dette kunne politiet fastslå fordi det lå bremsedeler sammen med dekkrester og hjuloppheng på vegen. Dette hadde imidlertid ingen betydning for kjøreegenskapene til Chevrolet'en, siden den hadde "tatt av" på dette tidspunktet. Bilen fløy i ytterligere  to kilometer før den traff en fjellvegg i en høyde på 40 meter og etterlot et én meter dypt krater i fjellveggen. 


Politiet antar at farten på dette tidspunktet var  650 km/t.


Dette setter skifting av kamaksler, forgasser og polering av kanaler i et visst perspektiv.





